Teampall Ráth Teas

Séadchomhartha Náisiúnta (57) is ea Teampall Ráth Teas, eaglais na meánaoise le cloch Oghaim inti, suite i dTrá Lí, Éire. Suíomh Tá an eaglais suite i reilig ar tSráid Quill, sna fo-bhailte oirthreacha Thrá Lí, ag 52° 16′ 01″ N, 9° 40′ 55″ O Stair Creidtear gur tógadh ráth (Ráth Mhaighe Theas) ar an suíomh ar dtús,, sular tógadh an eaglais a bhí ina lárionad deoise Chiarraí ó 1111 go 1117, nuair a bogadh an ardeaglais chuig Ard Fhearta. Is leis an tógáil seo an bhinn thiar agus cuid de bhallaí na meánlainne; tógadh an chuid eile den eaglais níos deireanaí. I bhfad níos sine is ea an chloch Oghaim. De réir fianaise na gramadaí, creidtear go dtéann sí siar go dtí AD 550–600. Cur síos Eaglais Is eaglais Rómhánúil atá inti. Tógadh í sa 10ú haois AD, le tomhas 16 m ar airde, 7.5 m ar leithead, agus achar 120 m2, as cloch gainimh, aolchloch agus moirtéal. Cloch Oghaim Is cloch gainimh chorcra í an chloch, le tomhas 145 × 34 × 20 cm. D'aimsíodh í sa bhliain 1975 in rith glanta; cuireadh í isteach i dtaobh lusca tuama den 19ú haois. Léitear an inscríbhinn: [A]NM SILLANN MAQ VATTILLOGG (in) ainm Síoláin mhic Fáithleoga Tagairtí